Il-Kummissjoni Elettorali f’Malta b’kollaborazzjoni mal-Korporazzjoni SCYTL li hija meqjusa bħala fost l-aqwa fl-immaniġjar tal-elezzjonijiet fid-dinja, għamlu seminar ta’ ġurnata f’Dar il-Mediterran għall-Konferenzi bit-tema: “Creating efficiencies in Malta election results consolidation processes”. Is-seminar iffoka fuq il-possibiltajiet li jitnaqqas il-ħin fiċ-ċentru tal-għadd tal-voti waqt l-elezzjonijiet. Serva wkoll biex kien spjegat l-eventwalità li tiġi introdotta teknoloġija innovattiva dwar dan is-suġġett f’Malta. Waqt is-seminar kienu diskussi ‘case studies’ ta’ proċessi tal-għadd tal-voti bi ‘scanners’ eletroniċi f’pajjiżi fejn għandhom is-sistema tas-‘single transferabel vote’. Fis-seminar kien diskuss ukoll l-importanza tal-‘e-voting’ fid-dinja tal-llum. Iċ-chairman tas-seminar kien il-Kummissarju Elettorali Joseph Church u fost il-kelliema kien hemm uffiċjali għola mill-Korporazzjoni SCYTL, mill-Partit Laburista, mill-Partit Nazzjonalista, Professuri mill-Università ta’ Barcelona, il-Kummissarju Elettorali ta’ Canberra u uffiċjali mill-Ministeru tal-Affarijiet Barranin Franċiż.